
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02636/2013-04
12.12.2014. године

Б е о г р а д
	


На основу члана 14. став 1. тачка 7) и члана 16. став 5. Закона о високом образовању („Службени гласник РС” број 76/05) и члана 10. став 3. Правилника о стандардима и поступку за акредитацију високошколских установа и студијских програма („Службени гласник РС” број 106/06), Комисија за акредитацију и проверу квалитета, на седници одржаној 12.12.2014. године, донела је

О Д Л У К У

о акредитацији студијског програма 


Утврђује се да Факултет за спорт, Универзитет „Унион-Никола Тесла“, са седиштем у ул. Ђорђа Станојевића 14,  DOCVARIABLE ConvertString(Adresa,1,5) \* MERGEFORMAT  Нови Београд, ПИБ: 107803145, Матични број: 17841904, испуњава прописане стандарде за акредитацију студијског програма Мастер академске студије Менаџмент у туризму и рекреацији, у оквиру образовно-научног поља Друштвено-хуманистичке науке и области Менаџмент и бизнис, и то за 25 студената за упис у прву годину студија у седишту.

О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е

Високошколскa установа Факултет за спорт, Универзитет „Унион-Никола Тесла“, са седиштем у ул. Ђорђа Станојевића 14,  DOCVARIABLE ConvertString(Adresa,1,5) \* MERGEFORMAT  Нови Београд, је дана 18.12.2013. године поднела захтев за акредитацију студијског програма Мастер академске студије Менаџмент у туризму и рекреацији у оквиру образовно-научног поља Друштвено-хуманистичке науке и области Менаџмент и бизнис, под бројем 612-00-02636/2013-04. Установа је документацију за акредитацију доставила 27.2.2014. године.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.


Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе Факултетa за спорт, Универзитетa „Унион-Никола Тесла“ и предлог одлуке, достављени су Комисији за акредитацију и проверу квалитета.

Анализом документације која је достављена Комисији за акредитацију и проверу квалитета утврђено је да Установа делимично задовољава стандарде квалитета за пријављени студијски програм, јер постоје недостаци у стандарду 9,  па је Комисија за акредитацију и проверу квалитета на седници одржаноj 29.08.2014. године, упутила установи Акт упозорења, у коме су наведени недостаци које треба отклонити.

Установа Факултет за спорт, Универзитет „Унион-Никола Тесла“, са седиштем у ул. Ђорђа Станојевића 14,  DOCVARIABLE ConvertString(Adresa,1,5) \* MERGEFORMAT Нови Београд, је доставила Комисији за акредитацију и проверу квалитета Одговор на Акт упозорења и исправљену документацију за студијски програм Мастер академске студије Менаџмент у туризму и рекреацији.
Студијски програм Основних академских студија Менаџмент у туризму и рекреацији припада образовно-научном пољу Друштвено-хуманистичке науке и области Менаџмент и бизнис. Назив дипломе Мастер менаџер у складу је са Листом стручних, академских и научних назива коју је утврдио Национални савет за високо образовање на седници од 20.10.2014. године. 

Дужина студија од једне године (2 семестра) је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 60. Планирани број студената који ће се уписати на овај студијски програм је 25.
Студијски програм је прихватило Наставно-научно веће Факултета за спорт на седници одржаној 02.10.2013. године, а Сенат Универзитета «Унион-Никола Тесла» на седници одржаној 03.12.2013. године.

Основни квантитативни подаци о програму су:

1. Трајање програма: 1 година (2 семестра)
2. Број ЕСПБ бодова: 60
3. Број студената који се уписује на прву годину: 25
4. Просечан број часова активне наставе недељно


6.00 +  6.00 +  0.00 +  8.00 = 20.00, 30.00 
5. Проценат изборности на програму: 50,0%
6. Број наставника на студијском програму: 11 
Број наставника са пуним радним временом: 8

Број наставника са непуним радним временом: 3

7. Број сарадника на студијском програму: 2
Број сарадника са пуним радним временом: 2

8. Просечно оптерећење наставника на програму: 1,52
9. Просечно оптерећење сарадника на програму: 0,75
10. Просечно оптерећење наставника у установи:  5,94
11. Просечно оптерећење сарадника у установи:  9,99
12. Проценат наставе коју држе наставници са пуним радним временом: 75,58%
13. Број библиотечких јединица релевантних за студијски програм: 177
14. Укупна бруто површина:  1972 м2 
Студијски програм  Менаџмент у туризму и рекреацији мастер академских студија има јасно дефинисану сврху и улогу у образовном систему доступну широј јавности. Сврха студијског програма је да пружи студентима одговарајућа и квалитетна знања из области савремених трендова у рекреативном спорту и туризму,  маркетинга и промоције у рекреативном спорту и туризму, људских ресурса у рекреативном спорту и туризму,  управљања ризиком и етике у рекреативном спорту и туризму, менаџмента у туризму, планирања ресурса и менаџмента у рекреацији, а такође и да оспособи студенте за практичан и научно истраживачки рад из области менаџмента у туризму и рекреацији.

Студијски програм Менаџмент у туризму и рекреацији мастер академских  студија има јасно дефинисане циљеве засноване на бази искустава и савремених иновација и знања у области менаџмента у туризму и рекреацији, која се изучавају на истим/сличним високообразовним институцијама у земљи и свету. Основни циљ овог студијског програма је да образује мастер менаџере који су компетентни за обављање сложенијих послова у  области менаџмента у туризму и рекреацији, да користе савремене концепте, технике и методе у свом раду и оспособљени за укључивање у научно истраживачки рад и рад на пројектима.

Савладавањем студијског програма МАС Менаџмент у туризму и рекреацији, студент стиче опште и предметно специфичне способности које су у функцији квалитетног обављања делатности у овој области. Студијски програм Менаџмент у туризму и рекреацији Мастер академских студија омогућава студентима да током студија усвоје релевантна знања из области менаџмента у туризму и рекреацији, стекну одговарајуће практичне вештине и потребне компетенције.

Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама, предусловима за похађање предмета, садржајем предмета, препорученом литературом, методама извођења наставе, начином провере знања и оцењивања. У курикулуму су заступљена 4 обавезна предмета, 2 изборна блока са 4 предмета и мастер рад. Проценат изборности на студијском програму је 50,0%. 
Установа је приложила Књигу предмета, у којој је сваки предмет спецификован, тј. садржи: опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, садржајем предмета, препорученом литературом, методама извођења наставе, начином провере знања и оцењивања. Дата је спецификација завршног рада и спецификација стручне праксе.

Број ЕСПБ бодова је утврђен за сваки предмет у студијском програму. Из спецификација предмета се види да се прати успешност студената у савлађивању предмета током наставе и изражена је бројем поена. Стицање поена је предвиђено кроз рад у настави испуњавањем предиспитних обавеза и њихов износ се креће између 30 и највише 70 поена колико је захтевима и дефинисано. Сви предмети из студијског програма имају дефинисан начин стицања поена на основу сваке утврђене врсте активности током наставе, извршавањем предиспитних обавеза и полагањем испита.   

Увидом у садржаје предмета, методе извођења наставе, може се рећи да програм нуди одређени ниво нових стручних сазнања за овај ниво студија. На основу увида у  друге програме студија на Факултету, констатује се да је програм усаглашен са другим програмима у овој Установи.

Планирани број студената за упис у прву годину студија је 25 што је у складу са расположивим могућностима установе. Детаљно су наведени услови и могућности за упис на овај студијски програм, па се може закључити да се при упису студената проверавају њихове способности које одговарају карактеру студијског програма.

На реализацији студијског програм Мастер академских студија Менаџмент у туризму и рекреацији ангажовано је 11 наставника, од тога је 8 наставника запослено са пуним радним временом и 3 наставника су запослена са непуним радним временом. Просечно оптерећење наставника на студијском програму је 1,52 часова недељно, а у Установи 5,94 часова недељно. Наставници запослени са пуним радним временом држе 75,58% наставе.

На реализацији студијског програма ангажована су 2 сарадника, оба запослена са пуним радним временом. Просечно оптерећење сарадника на студијском програму је 0,75 часова недељно, а у Установи 9,99 часова недељно. 

На основу увида у књигу наставника и копије радних књижица може да се закључи да квалификације већине наставника одговарају нивоу њиховог задужења.

Факултет је обезбедио простор и опрему неопходну за квалитетно извођење свих облика наставе према захтевима стандарда. Факултет укупно има на располагању 1972м2, што за укупан број од 930 студената на свим студијским програмима износи 2,12 м2 бруто простора по студенту. Ова простор обухвата амфитеатар 1 са 220 места, амфитеатар 2 са 100 места, учионица са 50 места, учионица са 50 места, учионица са 20 места, учионица са 30 места, учионица са  40 места и учионица са 30 места. Установа је обезбедила мали простор за наставнике и сараднике,  свега две просторије, једну за наставнике површине 22,59 м2 и једну за сараднике површине 37,9м2. 

Библиотека је смештена у посебној просторији величине 80 м2 са 10 места и на располагању је студентима и наставницима. Библиотека располаже са око 1650 библиотечких јединица из различитих наставних области. Листа библиотечких јединица релевантних за студијски програм  садржи 177 навода. 
Листа опреме за извођење студијског програма садржи 16 ставки које у потпуности одговарају потребама студијског програма. Установа је приложила доказ о поседовању информационе технологије, броја интернет прикључака и сл. и може да се закључи да постоји одговарајућа рачунарска опрема за савремено извођење наставе.

Из прилога и описа стандарда се може закључити да је формирана документација за контролу квалитета, приложен је извод из статута установе којим регулише оснивање и делокруг рада комисије за квалитет и Јавно публикован документ –Политика обезбеђења квалитета. На Факултету је основана  Комисија за обезбеђење квалитета коју чине пет чланова и то три члана из реда наставног особља, један члан  из ненаставног особља и један  студент.

Комисија за акредитацију и проверу квалитета, утврдила је на седници одржаној 12.12.2014. године, да високошколска установа  DOCVARIABLE ConvertString(UstanovaNaziv,1,5) \* MERGEFORMAT Факултет за спорт, Универзитет „Унион-Никола Тесла“, са седиштем у ул. Ђорђа Станојевића 14,  DOCVARIABLE ConvertString(Adresa,1,5) \* MERGEFORMAT  Нови Београд, за студијски програм Мастер академске студије Менаџмент у туризму и рекреацији, у оквиру Образовно-научног поља Друштвено-хуманистичке науке и области Менаџмент и бизнис, испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.

Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи 

- архиви КАПК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И

ПРОВЕРУ КВАЛИТЕТА
У В Е Р Е Њ Е
О АКРЕДИТАЦИЈИ студијског програма

Факултет за спорт, Универзитет „Унион-Никола Тесла“, са седиштем у ул. Ђорђа Станојевића 14,  DOCVARIABLE ConvertString(Adresa,1,5) \* MERGEFORMAT  Нови Београд, ПИБ: 107803145, Матични број: 17841904, испуниo је стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06), за акредитацију студијског програма Мастер академске студије Менаџмент у туризму и рекреацији, у оквиру образовно-научног поља Друштвено-хуманистичке науке и области Менаџмент и бизнис, и то за 25 студената за упис у прву годину студија у седишту.

Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05).
	Број: 612-00-02636/2013-04
Београд, 12.12.2014. године

